b'\n_START_ARTICLE_\nMno\xc5\xbeenje vektorja s \xc5\xa1tevilom\n_START_PARAGRAPH_\nMno\xc5\xbeenje vektorja s \xc5\xa1tevilom (tudi mno\xc5\xbeenje vektorja s skalarjem) je matemati\xc4\x8dna operacija, ki \xc5\xa1tevilu (skalarju) n in vektorju \\vec a priredi vektor n\\vec a._NEWLINE_Opozorilo: Mno\xc5\xbeenje vektorja s skalarjem ni isto kot skalarni produkt - teh dveh ra\xc4\x8dunaskih operacij ne smemo zamenjevati.\n_START_SECTION_\nPosplo\xc5\xa1itve\n_START_PARAGRAPH_\nRa\xc4\x8dunsko operacijo mno\xc5\xbeenje vektorja s skalarjem v matematiki posplo\xc5\xa1imo tudi na ve\xc4\x8drazse\xc5\xbene vektorje. Pri mno\xc5\xbeenju takega vektorja \xc5\xa1tevilom n se vse koordinate (komponente) pomno\xc5\xbeijo z n._NEWLINE_Posplo\xc5\xa1imo lahko tudi pojem "skalar" oziroma "\xc5\xa1tevilo": namesto obi\xc4\x8dajnih realnih \xc5\xa1tevil lahko uporabimo npr. kompleksna \xc5\xa1tevila ali tudi elemente kak\xc5\xa1nega drugega matemati\xc4\x8dnega obsega.'